Speciālistu nodrošinājuma mainīgā loma iekļaujošas izglītības atbalstīšanā

**Politikas pašnovērtēšanas rīks**

**Eiropas Speciālās un iekļaujošās izglītības aģentūra**

Eiropas Speciālās un iekļaujošās izglītības aģentūra (Aģentūra) ir neatkarīga un pašregulējoša organizācija. Aģentūru līdzfinansē tās dalībvalstu izglītības ministrijas un Eiropas Komisija, izmantojot darbības dotāciju Eiropas Savienības (ES) izglītības programmā.

Finansē Eiropas Savienība. Tomēr izteiktie viedokļi un pārliecība ir tikai autora(-u) viedokļi, un tie ne vienmēr atspoguļo Eiropas Savienības vai Eiropas Komisijas viedokļus. Par to nav atbildīga ne Eiropas Savienība, ne Eiropas Komisija.

Jebkuras privātpersonas uzskati, kas izteikti šajā dokumentā, ne vienmēr atspoguļo Aģentūras, tās dalībvalstu vai Eiropas Komisijas oficiālos viedokļus.

© **European Agency for Special Needs and Inclusive Education 2022**

Redaktori: Mary Kyriazopoulou, Anthoula Kefallinou, Serge Ebersold, Per Skoglund, Eloy Rebollo Píriz un Mikkel Lučić Wichmann

Šī publikācija ir atklāta avota resurss. Tas nozīmē, ka jums ir brīva pieeja šai publikācijai, tās izmantošanai, modificēšanai un izplatīšanai ar attiecīgu Eiropas Speciālās un iekļaujošās izglītības aģentūras atļauju. Lai saņemtu papildinformāciju, skatiet Aģentūras atklātās piekļuves politiku: [www.european-agency.org/open-access-policy](http://www.european-agency.org/open-access-policy).

Jūs varat citēt šo publikāciju šādi: Eiropas Speciālās un iekļaujošās izglītības aģentūra, 2022. *Speciālistu nodrošinājuma mainīgā loma iekļaujošas izglītības atbalstīšanā. Politikas pašnovērtēšanas rīks*. (M. Kyriazopoulou, A. Kefallinou, S. Ebersold, P. Skoglund, E. Rebollo Píriz un M. Lučić Wichmann, red.). Odense, Dānija

Šis darbs ir licencēts saskaņā ar [Creative Commons licenci Attiecinājums-Nekomerciāls-Dalīties līdzīgi 4.0 Starptautisks](https://creativecommons.org/licenses/by-nc-sa/4.0/). Šo publikāciju drīkst brīvi kopīgot un adaptēt.

Lai nodrošinātu plašāku pieejamību, šis ziņojums ir izlasāms elektroniskā formātā 25 valodās Aģentūras tīmekļa vietnē: [www.european-agency.org](http://www.european-agency.org/)

Šis ir oriģinālā angļu valodas teksta tulkojums. Ja rodas šaubas par tulkojumā esošās informācijas precizitāti, lūdzu, skatiet oriģināltekstu angļu valodā.

ISBN: 978-87-7599-046-7 (elektronisks)

**Sekretariāts**

Østre Stationsvej 33

DK-5000 Odense C Dānija

Tālr.: +45 64 41 00 20

[secretariat@european-agency.org](mailto:secretariat@european-agency.org)

**Briseles birojs**

Rue Montoyer 21

BE-1000 Brussels Belgium

Tālr.: +32 2 213 62 80

[brussels.office@european-agency.org](mailto:brussels.office@european-agency.org)

**SATURS**

[Ievads 5](#_Toc127347649)

[Rīka mērķis 5](#_Toc127347650)

[Rīka izmantošana 5](#_Toc127347651)

[Sagatavošanās 6](#_Toc127347652)

[Rīka aizpildīšana 6](#_Toc127347653)

[Atbilžu apsvēršana 6](#_Toc127347654)

[CROSP politikas pašnovērtēšanas rīks 8](#_Toc127347655)

[1. pamatprincips. Kopīga apņemšanās izstrādāt iekļaujošu izglītību 8](#_Toc127347656)

[2. pamatprincips. Zināšanu apmaiņas veicināšana un iekļaujošu kompetenču apguve, izmantojot sadarbību un sadarbības tīklu veidošanu 10](#_Toc127347657)

[3. pamatprincips. Nepārtrauktas profesionālās apmācības nodrošināšana iekļaujošās izglītības jomā 12](#_Toc127347658)

[4. pamatprincips. Atbalsts iekļaujošas skolas vadībai un pārvaldībai 14](#_Toc127347659)

[5. pamatprincips. Ieinteresēto personu aktīvas iesaistīšanās veicināšana 16](#_Toc127347660)

[6. pamatprincips. Pastāvīgas uzraudzības un novērtēšanas veicināšana 18](#_Toc127347661)

[1. pielikums. Terminu glosārijs 20](#_Toc127347662)

[2. pielikums. Rīka ietvars 23](#_Toc127347663)

[Pamatprincipi 23](#_Toc127347664)

[Politikas prioritātes un stratēģijas 24](#_Toc127347665)

[Galvenie pasākumi 24](#_Toc127347666)

[3. pielikums. Pašnovērtēšanas rīka apstiprināšana valsts līmenī 26](#_Toc127347667)

[Atsauces 27](#_Toc127347668)

Ievads

Eiropas Speciālās un iekļaujošās izglītības aģentūras (Aģentūra) īstenotais projekts [Speciālistu nodrošinājuma mainīgā loma iekļaujošas izglītības atbalstīšanā](https://www.european-agency.org/activities/CROSP) (CROSP) bija vērsts uz speciālistu nodrošinājuma reorganizāciju, lai atbalstītu visu izglītojamo tiesības uz iekļaujošu izglītību. Projekta mērķis bija apzināt un analizēt tās problēmas un iespējas valsts politikā un praksē, kas ietekmē speciālistu nodrošinājuma reorganizāciju un reformu ar nolūku nodrošināt iekļaujošu izglītību visiem izglītojamajiem.

Izmantojot savstarpējās mācīšanās pieeju, 18 Aģentūras dalībvalstis iesaistījās tematiskajos semināros un dalījās pieredzē un uzskatos par šo tēmu. Tematisko semināru konstatējumi atklāja sešus savstarpēji papildinošus pamatprincipus, kas ir pamatā speciālistu nodrošinājuma lomas pārorientēšanai, lai atbalstītu iekļaujošu izglītību.

Katrs pamatprincips ir saistīts ar vairākām politikas prioritātēm un stratēģijām, ko valstis semināru laikā atzina par efektīvām. Savukārt katra politikas prioritāte un stratēģija ir iedalīta galvenajos pasākumos, kas kalpo kā piemēri saistītās politikas un stratēģiju efektīvai īstenošanai.

Šis analīzes process bija pamats, lai izstrādātu **ceļvedi speciālistu nodrošinājuma lomas maiņai**. Kopumā šajā ceļvedī visi seši pamatprincipi ir saistīti ar 17 politikas prioritātēm un stratēģijām, kā arī dažiem efektīvai īstenošanai nepieciešamo darbību vai atskaites punktu piemēriem (Eiropas Aģentūra, 2022. gads).

CROSP pašnovērtēšanas rīks ietver visus pamatprincipus, politikas prioritātes/stratēģijas un orientējošos galvenos pasākumus pašnovērtējuma jautājumu veidā.

Rīka mērķis

CROSP rīka vispārējais mērķis ir uzlabot iekļaujošas izglītības sistēmu izstrādi, reorganizējot speciālistu nodrošinājumu. Tā mērķis ir sniegt valstīm iespēju atspoguļot un attīstīt iekļaujošas izglītības atbalsta nepārtrauktību:

* tām palīdzot ar padziļinātiem pašnovērtējuma jautājumiem noteikt, kur tās atrodas virzībā uz speciālistu nodrošinājuma lomas maiņu;
* nosakot nākamās darbības, kas jāveic, lai mainītu speciālistu nodrošinājuma lomu.

Šis rīks ir galvenokārt paredzēts politikas veidotājiem valsts/reģionālā/vietējā līmenī, kā arī lēmumu pieņēmējiem un profesionāļiem skolas līmenī.

Rīka izmantošana

Rīku veido jautājumu kopums, uz kuriem varētu atbildēt daudznozaru komanda. Šajā komandā varētu darboties lēmumu pieņēmēji no visiem izglītības līmeņiem un/vai citas ieinteresētās personas, ieskaitot vispārējās un speciālās izglītības nozaru profesionāļus.

Šis rīks ir **atklāta avota** dokuments. Tas būs pieejams visās Aģentūras valodās. Valstis tiek mudinātas pēc rīka apstiprināšanas un tā jēdzienu un terminoloģijas pielāgošanas savam nacionālajam kontekstam šo rīku izmantot par pamatu (sīkāku informāciju skatīt [3. pielikumā](#annex3)).

Ņemot vērā savas nacionālās prioritātes, valstis var nolemt pašnovērtēšanai izmantot visu rīku vai tā daļu (t. i., to, kas vērsta uz noteiktiem pamatprincipiem un/vai konkrētiem jautājumiem).

Rīku varētu izplatīt dažādām ieinteresētajām personām, lai to izmantotu un apmainītos viedokļiem. Ņemiet vērā, ka dažas jomas varētu vairāk attiekties uz politikas veidotājiem, bet citas var būt noderīgākas nozares praktiķiem. Tāpēc uz būtiskākajiem jautājumiem var atbildēt attiecīgās ieinteresētās personas, katrā tikšanās reizē koncentrējoties uz izvēlētajām tēmām. Lietotāji var tikties vairākas reizes, lai izmantotu iespēju sadarboties.

Sagatavošanās

Pirms atbildēšanas uz rīka jautājumiem lietotājiem ir jāpieņem šādi lēmumi:

* Kas iesaistīsies rīka aizpildīšanā?
* Kāda papildu informācija ir nepieciešama?

Rīka aizpildīšana

Izmantojot šo rīku, lietotāji tiek aicināti atbildēt uz vairākiem reflektīviem jautājumiem, kas balstīti uz noteiktām politikas prioritātēm/stratēģijām, kā arī galvenajiem pasākumiem, kas vajadzīgi, lai atbalstītu speciālistu nodrošinājuma mainīgo lomu.

Uz katru jautājumu var atbildēt, izmantojot četru līmeņu īstenošanas novērtējuma skalu.

1. **Vēl nav**— galvenie politikas virzieni un pasākumi vēl nav apsvērti
2. **Plānots**— ir plāns/ideja, bet īstenošana vēl nav sākusies
3. **Daļēji ieviests**— īstenošana ir sākusies, bet ir vajadzīgs lielāks aptvērums un augstāka kvalitāte
4. **Ieviests**— īstenošana ir kvalitatīva, plaša un konsekventa.

Kolonna “**Komentāri**” ir paredzēta jebkuriem vērtējošiem komentāriem, kas attiecas uz galveno politikas virzienu un pasākumu īstenošanas kvalitāti vai jebkuriem citiem pieejamiem pierādījumiem (ieskaitot jebkādu informāciju par uzraudzību un novērtēšanu, uz pierādījumiem balstītus datus u. c.).

Atbilžu apsvēršana

Pēc kopīgas atbildēšanas uz jautājumu kopumu lietotāji iesaistās diskusijā, lai noteiktu vajadzīgās politikas prioritātes/stratēģijas/galvenos pasākumus, kas ir ieviesti, kuru varētu trūkt un/vai kuri ir jāuzlabo un jāpilnveido.

Proti, attiecībā uz katru pamatprincipu lietotāji var pārdomāt šādus jautājumus:

1. Kādi ir mūsu panākumi ceļā uz katra pamatprincipa nodrošināšanu?
2. Kādas ir mūsu priekšrocības šajā ziņā?
3. Kurās jomās mums jāuzlabo/jāpilnveido sava darbība?
4. Kādas būtu mūsu trīs prioritātes/nākamās darbības, kas jāapsver?
5. Ar ko mums šīs prioritātes ir jāapspriež?

Pārdomājot šos jautājumus, lietotāji var noteikt iespējamās nepilnības un vienoties par konkrētiem galvenajiem pasākumiem, kas vajadzīgi, lai veicinātu iekļaujošas izglītības īstenošanu. Šis process var noteikt virzību turpmākai attīstībai valsts, reģionālā un vietējā līmenī.

CROSP politikas pašnovērtēšanas rīks

1. pamatprincips. Kopīga apņemšanās izstrādāt iekļaujošu izglītību

1.1. politikas prioritāte/stratēģija. Pastāv kopīga apņemšanās nodrošināt iekļaujošu izglītību, ko atbalsta politiskā griba veicināt *ilgtermiņa pārmaiņas*

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **1.1.1.** Vai ir kādas starpministriju iestādes, kas atbalsta ilgtermiņa pārmaiņas ceļā uz iekļaujošu izglītību? |  |  |  |  |  |
| **1.1.2.** Vai ir kādi vadības un/vai finansēšanas pasākumi, kas mudinātu vispārējās un speciālās izglītības nozaru profesionāļus apņemties īstenot ilgtermiņa pārmaiņas? |  |  |  |  |  |
| **1.1.3.** Vai atbalsta struktūras ļauj speciālās izglītības nozares profesionāļiem uzņemties atbildību par visiem izglītojamajiem? |  |  |  |  |  |
| Cits *(lūdzu norādīt)* |  |  |  |  |  |

1.2. politikas prioritāte/stratēģija. Valsts politika ietver kopīgu apņemšanos nodrošināt iekļaujošu izglītību, ko atbalsta *uz cilvēktiesībām balstīta pieeja*

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **1.2.1.** Vai pastāv skaidra ilgtermiņa politiskā apņemšanās, kas atbalsta cilvēktiesību pieeju normatīvajā regulējumā un politikā? |  |  |  |  |  |
| **1.2.2.** Vai saskaņā ar cilvēktiesību pieeju ir notikusi skaidra pāreja no medicīniskās uz sociālpedagoģisko pieeju? |  |  |  |  |  |
| **1.2.3.** Vai ir kādi indikatori, kas pierāda sociālpedagoģiskās pieejas īstenošanu? |  |  |  |  |  |
| Cits *(lūdzu norādīt)* |  |  |  |  |  |

1.3. politikas prioritāte/stratēģija. Ir izstrādāta politika un stratēģijas, kas veicina *vienotu izpratni* par iekļaujošu izglītību starp vispārējās un speciālās izglītības nozarēm

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **1.3.1.** Vai ir nodrošinātas sadarbības dialoga iespējas ieinteresētajām personām no vispārējās un speciālās izglītības nozarēm? |  |  |  |  |  |
| **1.3.2.** Vai ir pieņemts pasākumu kopums, kas ļauj veidot vienotu valodu starp vispārējās un speciālās izglītības nozarēm? |  |  |  |  |  |
| **1.3.3.** Vai ir kādi indikatori, kas ļautu novērtēt iekļaujošas izglītības jēdziena izpratnes līmeni vispārējās un speciālās izglītības nozaru profesionāļu vidū? |  |  |  |  |  |
| Cits *(lūdzu norādīt)* |  |  |  |  |  |

2. pamatprincips. Zināšanu apmaiņas veicināšana un iekļaujošu kompetenču apguve, izmantojot sadarbību un sadarbības tīklu veidošanu

2.1. politikas prioritāte/stratēģija Politika un stratēģijas atbalsta zināšanu apmaiņu, veidojot *profesionālās mācīšanās kopienas*

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **2.1.1.** Vai ir izveidotas platformas sadarbības veicināšanai starp vispārējās un speciālās izglītības nozaru profesionāļiem? |  |  |  |  |  |
| **2.1.2.** Vai notiek zināšanu apmaiņa, kas palīdz skolām veidot iekļaujošu un kvalitatīvu mācību vidi? |  |  |  |  |  |
| **2.1.3.** Vai ir skaidri definēti visu ieinteresēto personu uzdevumi un lomas? |  |  |  |  |  |
| Cits *(lūdzu norādīt)* |  |  |  |  |  |

2.2. politikas prioritāte/stratēģija. Speciālo skolu pārveidošana par resursu centriem nodrošina *zināšanu apmaiņu* starp speciālās un vispārējās izglītības nozaru profesionāļiem

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **2.2.1.** Vai ir kādi pasākumi, kas mudinātu speciālās izglītības nozares profesionāļus dalīties zināšanās un kompetencēs vispārizglītojošā vidē? |  |  |  |  |  |
| **2.2.2.** Vai ir kādi indikatori, kas ļautu novērtēt šīs zināšanu un kompetenču nodošanas apmēru? |  |  |  |  |  |
| **2.2.3.** Vai ir kādi finansēšanas un vadības pasākumi, kas ļautu skaidri definēt visu ieinteresēto personu uzdevumus un lomas? |  |  |  |  |  |
| Cits *(lūdzu norādīt)* |  |  |  |  |  |

2.3. politikas prioritāte/stratēģija. Profesionāļu sniegtā *atbalsta nepārtrauktības nodrošināšana* ļauj vispārējās izglītības nozares profesionāļiem, ģimenēm un izglītojamajiem apgūt iekļaujošas kompetences

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **2.3.1.** Vai ir kādi pasākumi, kas ļautu nodrošināt atbalsta nepārtrauktību? |  |  |  |  |  |
| **2.3.2.** Vai vispārējās izglītības nozares profesionāļiem, ģimenēm un izglītojamajiem ir pieejamas atbalsta alternatīvas un iespējas? |  |  |  |  |  |
| **2.3.3.** Vai ir kādi indikatori, kas ļautu novērtēt sniegtā atbalsta nepārtrauktības kvalitāti? |  |  |  |  |  |
| Cits *(lūdzu norādīt)* |  |  |  |  |  |

3. pamatprincips. Nepārtrauktas profesionālās apmācības nodrošināšana iekļaujošās izglītības jomā

3.1. politikas prioritāte/stratēģija. Profesionālās mācīšanās iespējas veicina *vienotu valodu* attiecībā uz visu izglītojamo iekļaušanu

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **3.1.1.** Vai nepārtrauktas profesionālās mācīšanās iespējās ir iestrādāts iekļaušanas pamatjēdziens un principi? |  |  |  |  |  |
| **3.1.2.** Vai ir kādi pasākumi, kas ļautu nodrošināt kopīgas mācības/kursus vispārējās un speciālās izglītības nozaru profesionāļiem? |  |  |  |  |  |
| **3.1.3.** Vai ir kādi pasākumi, kas nodrošina, ka profesionālās mācīšanās iespējas ietver to praktiķu ieguldījumu un pieredzi, kas strādā ar dažādiem izglītojamajiem? |  |  |  |  |  |
| Cits *(lūdzu norādīt)* |  |  |  |  |  |

3.2. politikas prioritāte/stratēģija. Vispārējās un speciālās izglītības nozaru profesionāļiem ir atbilstošas *kompetences/prasmes, kvalifikācijas un instrumenti* darbam ar dažādām grupām

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **3.2.1.** Vai ir kādi pasākumi, kas ļautu nodrošināt, ka skolotāju sākotnējās izglītības programmās ir ietverts iekļaujošas izglītības jēdziens un principi? |  |  |  |  |  |
| **3.2.2.** Vai vispārējās un speciālās izglītības nozarēs strādājošo jauno un pieredzējušo skolotāju profesionālās mācīšanās iespējās ir iestrādāts iekļaujošas pedagoģijas jēdziens? |  |  |  |  |  |
| **3.2.3.** Vai ir kādi pasākumi, kas ļautu nodrošināt tālākizglītības iespējas visiem profesionāļiem gan vispārējās, gan speciālās izglītības nozarēs? |  |  |  |  |  |
| Cits *(lūdzu norādīt)* |  |  |  |  |  |

3.3. politikas prioritāte/stratēģija. Profesionālās mācīšanās iespēju *sasaiste* vispārizglītojošo un speciālo skolu skolotājiem

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **3.3.1.** Vai ir kādas struktūras, kurās profesionāļi var sadarboties? |  |  |  |  |  |
| **3.3.2.** Vai speciālās izglītības nozares darbinieki sniedz ieteikumus un atbalstu vispārizglītojošo skolu skolotājiem par to, kā strādāt ar dažādām grupām? |  |  |  |  |  |
| **3.3.3.** Vai ir kādas programmas, kas ļautu sasaistīt speciālistu nodrošinājumu ar vispārējo izglītību? |  |  |  |  |  |
| Cits *(lūdzu norādīt)* |  |  |  |  |  |

4. pamatprincips. Atbalsts iekļaujošas skolas vadībai un pārvaldībai

4.1. politikas prioritāte/stratēģija. Skolu vadītāji veicina *iekļaujošu redzējumu*, tostarp kopīgas vērtības, vienotu valodu un izpratni, kā arī holistisku pieeju

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **4.1.1.** Vai ir normatīvajā regulējumā ir skaidri definēts iekļaušanas jēdziens, kas jāpieņem skolu vadītājiem? |  |  |  |  |  |
| **4.1.2.** Vai vadītāju apmācības pamatā ir visa skolas pieeja? |  |  |  |  |  |
| **4.1.3.** Vai vispārizglītojošo skolu vadītāji ir atbildīgi par dažādības pārvaldību (uzņemoties “veicinātāju” lomu)? |  |  |  |  |  |
| Cits *(lūdzu norādīt)* |  |  |  |  |  |

4.2. politikas prioritāte/stratēģija. Nodrošināt gan vispārizglītojošo, gan speciālo skolu vadītāju *spējas un pārliecību*, lai atbalstītu iekļaujošu izglītību

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **4.2.1.** Vai ir kādas struktūras, kas ļautu izstrādāt vadības stratēģijas iekļaujošas izglītības jomā? |  |  |  |  |  |
| **4.2.2.** Vai ir kādas atbalsta struktūras, kas vadības komandām ļautu ar pārliecību īstenot iekļaujošu izglītību? |  |  |  |  |  |
| **4.2.3.** Vai vadības komandām ir iekļaujošas izglītības īstenošanai nepieciešamais autonomijas līmenis? |  |  |  |  |  |
| Cits *(lūdzu norādīt)* |  |  |  |  |  |

4.3. politikas prioritāte/stratēģija. Skolu vadītāji un vadība atbalsta iekļaujošu izglītību *sadarbojoties*

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **4.3.1.** Vai skolu vadītāji un vadība nodrošina efektīvu sadarbību starp daudznozaru speciālistu komandām? |  |  |  |  |  |
| **4.3.2.** Vai skolu vadītāji un vadība veicina zinātības nodošanu no speciālās uz vispārējās izglītības nozari? |  |  |  |  |  |
| **4.3.3.** Vai skolu vadītāji un vadība veicina nepārtrauktu sadarbību un komunikāciju starp skolām, sabiedrisko pakalpojumu dienestiem, apmācības sniedzējiem u. c.? |  |  |  |  |  |
| Cits *(lūdzu norādīt)* |  |  |  |  |  |

5. pamatprincips. Ieinteresēto personu aktīvas iesaistīšanās veicināšana

5.1. politikas prioritāte/stratēģija. Ir ieviesta visaptveroša valsts politika un stratēģijas, kas izstrādātas pēc *plašām diskusijām* ar visām ieinteresētajām personām, ar skaidru politisko redzējumu un gribu

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **5.1.1.** Vai valsts normatīvajā regulējumā ir ietverti pasākumi/procesi, kas veicina ieinteresēto personu līdzdalību? |  |  |  |  |  |
| **5.1.2.** Vai ir ieviesti procesi, kas ļautu nodrošināt ieinteresēto personu vienādu iesaistīšanos pirmsskolas, sākumskolas un vidējā izglītībā? |  |  |  |  |  |
| **5.1.3.** Vai ieinteresēto personu iesaistīšanās reģionos/pašvaldībās ir konsekventa? |  |  |  |  |  |
| Cits *(lūdzu norādīt)* |  |  |  |  |  |

5.2. politikas prioritāte/stratēģija. Politika nodrošina, ka izglītojamie un ģimenes ir galvenie dalībnieki un tiek uzskatīti par *svarīgu resursu* mācīšanās un mācīšanas procesā

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **5.2.1.** Vai pastāv vienlīdzīgas līdzdalības iespējas visām dažādas izcelsmes ģimenēm/izglītojamajiem gan vispārējās, gan speciālās izglītības nozarēs (piemēram, ģimenēm un izglītojamajiem, kas piedalās individuālo izglītības plānu izstrādē)? |  |  |  |  |  |
| **5.2.2.** Vai ir izveidoti un skolu darbībā iesaistīti jebkādi līdzdalības kanāli, struktūras un/vai iestādes (piemēram, izglītojamo un skolu padomes, ģimeņu/personu ar funkcionāliem traucējumiem atbalsta asociācijas)? |  |  |  |  |  |
| **5.2.3.** Vai ģimenes un izglītojamie var ietekmēt lēmumus, kas saistīti ar mācīšanas un mācīšanās procesu? |  |  |  |  |  |
| Cits *(lūdzu norādīt)* |  |  |  |  |  |

6. pamatprincips. Pastāvīgas uzraudzības un novērtēšanas veicināšana

6.1. politikas prioritāte/stratēģija. Pastāv kvalitatīvas iekļaujošas izglītības *valsts indikatori*, kuros ņemtas vērā vietējās atšķirības, izglītojamo vajadzību dažādība un speciālistu nodrošinājuma loma

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **6.1.1.** Vai indikatori atspoguļo vienotu izpratni par kvalitatīvu iekļaujošu praksi gan vispārējās, gan speciālās izglītības nozarēs? |  |  |  |  |  |
| **6.1.2.** Vai pastāv sistemātiski datu vākšanas līdzekļi iekļaujošas izglītības mērķiem? |  |  |  |  |  |
| **6.1.3.** Vai lēmumi ir balstīti uz derīgu datu vākšanas sistēmu, kas aptver gan vispārējās, gan speciālās izglītības nozares? |  |  |  |  |  |
| Cits *(lūdzu norādīt)* |  |  |  |  |  |

6.2. politikas prioritāte/stratēģija. Uzraudzības un novērtēšanas nodrošināšanai ir izveidotas *sadarbības struktūras/procesi*

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **6.2.1.** Vai uzraudzības un pašvērtējuma indikatori ir veidoti, sadarbojoties vispārējās un speciālās izglītības nozaru profesionāļiem, lai nodrošinātu vienotu izpratni un izvairītos no pretestības? |  |  |  |  |  |
| **6.2.2.** Vai ir kādas iniciatīvas/programmas, kas ļautu uzlabot vispārējās un speciālās izglītības nozaru galveno ieinteresēto personu zināšanas un prasmes datu analīzes un izmantošanas jomā? |  |  |  |  |  |
| **6.2.3.** Vai pastāv efektīva sadarbība starp skolu un izglītības iestādēm un universitātēm datu uzraudzības un izmantošanas jomā? |  |  |  |  |  |
| Cits *(lūdzu norādīt)* |  |  |  |  |  |

6.3. politikas prioritāte/stratēģija. Ir ieviesta *visaptveroša sistēma, lai uzraudzītu*, kā speciālistu nodrošinājums atbalsta vispārējās izglītības nozari iekļaujošas izglītības īstenošanā (aptverot iekšējās un ārējās novērtēšanas apakšsistēmas)

| **Galvenais pasākums** | **Vēl nav — 0** | **Plānots — 1** | **Daļēji ieviests — 2** | **Ieviests — 3** | **Komentāri** |
| --- | --- | --- | --- | --- | --- |
| **6.3.1.** Vai datu vākšanas sistēma uzrauga, kā speciālistu nodrošinājums atbalsta vispārējās izglītības nozari iekļaujošas izglītības īstenošanā? |  |  |  |  |  |
| **6.3.2.** Vai uzraudzības un novērtēšanas mehānismi atspoguļo visas skolas pieeju, koncentrējoties uz mācīšanas un mācīšanās šķēršļiem un veicinošajiem faktoriem? |  |  |  |  |  |
| **6.3.3.** Vai, uzraugot sadarbību vispārējās un speciālās izglītības nozarēs, tiek risināti privātuma, ētikas un riska mazināšanas jautājumi? |  |  |  |  |  |
| Cits *(lūdzu norādīt)* |  |  |  |  |  |

1. pielikums. Terminu glosārijs

Šajā pielikumā ir sniegtas galveno rīka terminu definīcijas un skaidrojumi. Tajā ir ietverti termini no Aģentūras tiešsaistes [glosārija](https://www.european-agency.org/resources/glossary), kā arī termini, kas īpaši attiecas uz CROSP projektu.

**Atbalsta nepārtrauktība**: atbalsta un pakalpojumu nepārtrauktība atbilst visām papildu vajadzībām, ar kurām saskaras katra skola. Tā aptver gan minimālu palīdzību vispārizglītojošajās klasēs, gan arī papildu atbalsta mācību programmas skolā. Vajadzības gadījumā tā ietver arī speciālās izglītības skolotāju un ārējā atbalsta darbinieku sniegto palīdzību. Atbalsta nepārtrauktība nodrošina saskaņotu pāreju no vienas izglītības sistēmas uz citu un no izglītības sistēmām uz darbu. Tā arī nodrošina sadarbību starp dažādām iesaistītajām personām.

**Dažādība**: daudzpusīgs jēdziens, kas var ietvert daudzus atšķirības elementus un līmeņus, piemēram, vecumu, tautību, šķiru, dzimumu, fiziskās spējas, rasi, seksuālo orientāciju, reliģisko statusu, izglītības līmeni, ģeogrāfisko atrašanās vietu, ienākumus, civilstāvokli, ģimenes stāvokli un darba pieredzi.

**Finansējums**: resursu piešķiršanas mehānismi (finanšu, cilvēkresursu, tehniskie u. c.), kas veicina iekļaušanu.

**Ieinteresētā persona**: politikas veidotāji, izglītības nozares profesionāļi, skolu vadītāji, izglītojamie/vienaudži, ģimenes un sabiedrības locekļi.

**Iekļaujoša izglītība** paredz reālas pārmaiņas gan izglītības politikas, gan prakses līmenī. Izglītojamie atrodas tādas sistēmas centrā, kurai jāspēj atzīt, pieņemt un reaģēt uz izglītojamo dažādību. Iekļaujošas izglītības mērķis ir nodrošināt atbilstību efektivitātes, vienlīdzības un taisnīguma principiem, kur dažādība tiek atzīta par vērtību. Izglītojamajiem arī jābūt gataviem iesaistīties sabiedrībā, piekļūt jēgpilnam pilsoniskumam un atzīt cilvēktiesību, brīvības, iecietības un nediskriminācijas vērtības.

**Indikatori**: uz pierādījumiem balstīti (kvalitatīvi un kvantitatīvi) pasākumi, kas ļauj uzraudzīt iekļaujošas izglītības kvalitāti un īstenošanu.

**Individuālais izglītības plāns/programma (IEP)**: “Rakstisks plāns, kurā izklāstīts skolēna pašreizējais sekmju līmenis, mērķi un uzdevumi, kā arī pakalpojumi un termiņi šo mērķu sasniegšanai un uzdevumu izpildei” ([UNESCO, 2020. gads](https://unesdoc.unesco.org/ark:/48223/pf0000373718), 420. lpp.).

Individuālo izglītības plānu izstrādē var tikt iesaistīti vecāki, izglītojamie un citi profesionāļi/speciālisti.

**Kvalitātes nodrošināšana**: “Pārvaldības prakse, kuras mērķis ir nodrošināt, ka preces tiek ražotas vai pakalpojumi sniegti augstā līmenī” ([Oxford Learner's Dictionaries](https://www.oxfordlearnersdictionaries.com/)).

Kvalitātes nodrošināšana attiecas uz “politiku, procedūrām un praksi, kas paredzēta iekļaujošas izglītības kvalitātes sasniegšanai, uzturēšanai un uzlabošanai”. Tā attiecas arī uz to, “kā izglītības organizācijas ziņo par savām darbībām, uzņemas atbildību par tām un atklāti un pārredzami dalās informācijā par rezultātiem” ([Eiropas Aģentūra, 2018. gads](https://www.european-agency.org/sites/default/files/analysis_framework_for_mapping_inclusive_education_policies.pdf), 17. lpp.).

**Profesionālā mācīšanās** attiecas uz jebkuru aktivitāti, ko veic izglītības nozares profesionāļi, lai stimulētu domāšanu un profesionālās zināšanas, kā arī uzlabotu savu praksi, nodrošinot, ka tā ir balstīta uz pierādījumiem un aktuāla. Profesionālā mācīšanās ietver aktivitātes, kas tiek veiktas individuālās profesionālās karjeras laikā.

**Profesionālās mācīšanās kopiena (PLC)**: profesionālās mācīšanās kopiena attiecas uz izglītības nozares ieinteresēto personu sadarbību “skolu kopās, iesaistot skolu un kopienas personālu, kā arī pētniekus, vietējos vadītājus un politikas veidotājus” ([Eiropas Aģentūra, 2015. gads](https://www.european-agency.org/sites/default/files/Raising%20Achievement%20Conceptual%20Framework.pdf), 7. lpp.).

Profesionālās mācīšanās kopienas var palīdzēt sasniegt divus vispārīgus mērķus:

1) uzlabot pedagogu prasmes un zināšanas ar kopīgi veiktu pētījumu, pieredzes apmaiņas un profesionāla dialoga palīdzību un 2) uzlabot skolēnu mācību centienus, sasniegumus un ieguvums, ieviešot stingrāku vadību un mācīšanas procesu. Profesionālās mācīšanās kopienu darbs bieži vien ir balstīts uz [*darbības izpēti*](https://www.edglossary.org/action-research/), t. i., mācīšanas stratēģiju un zināšanu pastāvīgu pārskatīšanu, pārvērtēšanu, pilnveidošanu un uzlabošanu ([Great Schools Partnership, 2014. gads](https://www.edglossary.org/professional-learning-community/)).

**Resursu centrs**: resursu centri ir galvenie izglītības centri un/vai iestādes, kuru uzdevums ir sniegt atbalstu un konsultācijas, lai veicinātu iekļaušanu. Resursu centrs ir speciālā skola, kas pārveidota par dinamisku, daudzfunkcionālu telpu, kurā apvienoti gan materiālie, gan cilvēkresursi. Šī pārveide prasa, lai ieinteresētās personas no speciālās izglītības vides darbotos kā konsultanti vispārizglītojošā vidē, sniedzot skolām savas zināšanas un uzkrāto pieredzi. Resursu centrā ir mobilizētas iekļaušanai vajadzīgās skolas zināšanas un prasmes, augstu vērtējot visu dalībnieku zināšanas un pieredzi.

**Speciālistu nodrošinājums**: termins “nodrošinājums” ietver visu veidu atbalstu, kas var palīdzēt izglītības procesā iesaistīt izglītojamos, kuriem nepieciešams atbalsts: izglītības programmu, vērtēšanas procedūras, pedagoģijas veidus, organizāciju un vadību, kā arī resursus. Termins “speciālistu nodrošinājums” aptver dažādus speciālistu pakalpojumu veidus, proti:

* skolā nodrošinātos pakalpojumus, sniedzot palīdzību izglītojamajiem, kuri mācās vispārizglītojošajās klasēs vai daļēji ārpus vispārizglītojošajām klasēm (speciālās klases, nodaļas, programmas, iekļaušanas klases un paralēli sniegtais atbalsts, t. i., specializēto darbinieku individuālais nodrošinājums);
* ārpus skolām nodrošinātos pakalpojumus, kuru mērķis ir dot tām iespēju strādāt iekļaujoši (resursu centri, speciālo skolu tīkli, vispārizglītojošo un speciālo skolu tīkli);
* ārpus skolām nodrošinātos pakalpojumus, ar izglītības, veselības vai labklājības iestāžu atbalstu sniedzot individualizētu (fizioterapeitu, logopēdu) atbalstu izglītojamajiem, kas uzņemti vispārizglītojošās skolās;
* izglītojamajiem sniegtos ārējos pakalpojumus, piemēram, speciālās skolas, kas paredzētas izglītojamajiem, kuriem nepieciešams intensīvs atbalsts; par šiem pakalpojumiem atbild izglītības, veselības vai labklājības iestādes.

**Specializēti profesionāļi**: īpaši apmācīti darbinieki, kas strādā, lai apzinātu/novērtētu, izglītotu un efektīvi aprūpētu izglītojamos, kuriem nepieciešams atbalsts. Tie var būt speciālās izglītības koordinatori, speciālās izglītības pedagogi (speciālās izglītības skolotāji), skolotāju palīgi (asistenti), izglītības psihologi, arodterapeiti, logopēdi, skolas asistenti (aprūpes asistenti/pavadoņi), sociālie darbinieki u. c.

**Spēju veidošana**: profesionāļu attieksmes, prasmju un spēju attīstības un stiprināšanas procesi. Tā aptver arī atbalstu un resursus, kas nepieciešami izglītības organizācijām un kopienām, lai izstrādātu iekļaujošai izglītībai vajadzīgās darba procedūras.

**Šķēršļi** (mācībām): šķērslis ir “problēma, noteikums vai situācija, kas kādam neļauj kaut ko darīt vai kaut ko padara neiespējamu” ([Oxford Learner’s Dictionaries](https://www.oxfordlearnersdictionaries.com/)).

Bieži uzskata, ka funkcionālos traucējumus rada “iespējas ierobežojoši šķēršļi”. Tos var novērst, veidojot labvēlīgu, pieejamu vidi.

Izglītības un mācīšanās procesā var būt daudz šķēršļu vai apstākļu, kas ierobežo izglītojamo pilnīgu līdzdalību. Daudziem izglītojamajiem būs atšķirīgas prasības (īstermiņa un ilgtermiņa), kas var būt jāņem vērā, lai viņi varētu piedalīties visās aktivitātēs un izmantot visas piedāvātās iespējas.

Pilnīgu un aktīvu līdzdalību var ietekmēt negatīva attieksme un domāšana, fiziski šķēršļi, nepietiekama piekļuve komunikācijas līdzekļiem un atbilstošai informācijai pieejamā formātā vai pārliecības un/vai apmācības trūkums par prasmēm, kas nepieciešamas līdzdalībai ([Eiropas Aģentūra, bez datuma](https://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be)).

**Universālā dizaina pieeja**: universālais dizains izglītībai (UDL) ir pieeja, kas ņem vērā izglītojamo vajadzību dažādību, iesakot elastīgus mērķus, metodes, materiālus un vērtēšanas procesus, kas pedagogiem palīdz nodrošināt dažādas vajadzības. Izglītības programmas, kas izveidotas, izmantojot UDL, jau no paša sākuma ir paredzētas visu izglītojamo vajadzību nodrošināšanai. UDL sistēma ietver mācību situāciju elastīgu dizainu ar pielāgojamām iespējām, kas visiem izglītojamajiem ļauj virzīties uz priekšu no saviem individuālajiem sākumpunktiem (skatīt [Centre for Applied Special Technology, bez datuma](http://www.udlcenter.org/aboutudl)).

**Vadība**: struktūras un procesi, kas izveidoti, lai nodrošinātu izglītības sistēmas atbildību, pārredzamību un reaģēšanas spēju. Tie var ietvert, piemēram, tīklu izveidi skolās un ārpus tām, uzraudzības un atbildības mehānismus, vērtēšanas pieejas (pedagoģiskais vērtēšanas modelis salīdzinājumā ar diagnostisko vērtēšanu) u. c.

**Visas skolas pieeja**: to piemēro visiem skolas kopienas locekļiem (t. i., izglītojamajiem, darbiniekiem, ģimenēm un aprūpētājiem, sabiedrības locekļiem), cenšoties aptvert visas skolas dzīves jomas. Tā atzīst, ka reālo mācīšanos nodrošina gan “formālā”, gan arī “slēptā” izglītības programma un izglītojamo dzīves pieredze skolā un sabiedrībā.

2. pielikums. Rīka ietvars

Pamatojoties uz CROSP darba rezultātā iegūto informāciju, rīks ietver pamatprincipus, politikas prioritātes un stratēģijas, kā arī galvenos pasākumus, kas atbalsta speciālistu nodrošinājuma lomas maiņu. Rīks balstās uz agrāk veiktu izpēti, kā arī iepriekšējām Aģentūras darbībām, kas atklāj svarīgus faktorus un mehānismus, kuri ir pamatā izglītības sistēmu pārveides procesam.

Pamatprincipi

Pamatprincipi ir visaptveroši principi, kas ir pamatā politikas un stratēģiju īstenošanai un ieinteresēto personu spējai ikdienā īstenot iekļaujošu izglītību.

Tos var uzskatīt par **vienojošām tēmām**, kas ir cieši saistītas ar speciālistu nodrošinājuma lomas maiņu. Tie sniedz ieinteresētajām personām no vispārējās un speciālās izglītības iestādēm kopīgu redzējumu par speciālistu nodrošinājuma lomu, tādējādi atbalstot sadarbību. Tie ir saskaņoti ar Aģentūras nesen pieņemtajiem [*galvenajiem principiem*](https://www.european-agency.org/resources/publications/key-principles-supporting-policy-development-implementation) (Eiropas Aģentūra, 2021. gads), kas atbalsta iekļaujošas politikas izstrādi un ieviešanu praksē, kā arī sniedz papildu apstiprinājumu šiem principiem.

Tematiskajos semināros tika noteikti seši savstarpēji papildinoši pamatprincipi.

1. pamatprincips. Kopīga apņemšanās izstrādāt iekļaujošu izglītību

Visām ieinteresētajām personām jāizstrādā kopīgas vērtības un kopīga apņemšanās nodrošināt visiem izglītojamajiem augstas kvalitātes mācību iespējas vispārizglītojošā vidē. Speciālistu nodrošinājums izglītojamajiem, kuriem nepieciešams atbalsts, jāsniedz, pamatojoties uz sociālpedagoģisko, nevis medicīnisko pieeju.

2. pamatprincips. Zināšanu apmaiņas veicināšana un iekļaujošu kompetenču apguve, izmantojot sadarbību un sadarbības tīklu veidošanu

Lēmumu pieņēmējiem un izglītības speciālistiem gan no vispārējās, gan specializētās izglītības nozarēm jāapmainās ar zināšanām, sadarbojoties visos izglītības līmeņos, tostarp vietējā/reģionālā/valsts mērogā.

3. pamatprincips. Nepārtrauktas profesionālās apmācības nodrošināšana iekļaujošās izglītības jomā

Visiem specializēto un vispārējās izglītības iestāžu darbiniekiem, tostarp tiem, kas ieņem vadošus amatus (t. i., ar mērķi attīstīt iekļaujošas prasmes un kompetences), ir jānodrošina nepārtrauktas mācīšanās iespējas.

4. pamatprincips. Atbalsts iekļaujošas skolas vadībai un pārvaldībai

Universālā koncepta pieejai mācīšanā un mācību procesā būtu jākalpo kā resursam un jāpamato gan vispārējās izglītības, gan specializēto nozaru profesionāļu, kas ieņem vadošus amatus, darbs.

5. pamatprincips. Ieinteresēto personu aktīvas iesaistīšanās veicināšana

Jāatbalsta ģimenes, izglītojamie un citas kopienas ieinteresētās personas, lai viņas varētu aktīvi piedalīties mācīšanās un mācīšanas procesā.

6. pamatprincips. Pastāvīgas uzraudzības un novērtēšanas veicināšana

Visiem speciālo un vispārizglītojošo skolu darbiniekiem jāstrādā pie tā, lai tiktu īstenota visas skolas pieeja, koncentrējoties uz mācīšanas un mācīšanās procesu traucējošiem un veicinošiem faktoriem.

Politikas prioritātes un stratēģijas

Katrs pamatprincips ir saistīts ar politikas prioritātēm un stratēģijām, ko valstis semināru laikā un rakstiskos dokumentos identificēja kā efektīvu praksi.

Politikas prioritātes un stratēģijas attiecas uz politikas ilgtermiņa mērķiem, kas jāīsteno attiecībā uz speciālistu nodrošinājuma lomas maiņu, un uz saistību ar līdzekļiem šo mērķu sasniegšanai.

Katrs pamatprincips ietver dažas galvenās politikas prioritātes un stratēģijas, kas gan atbalsta speciālistu nodrošinājuma lomas maiņu, gan savstarpēji papildina cita citu. Valstis uzskata, ka šīs politikas prioritātes un stratēģijas ir būtiskas, lai īstenotu pamatprincipos noteiktās vērtības.

Rīka ietvaru veido 17 politikas prioritātes un stratēģijas.

Galvenie pasākumi

Katra politikas prioritāte un stratēģija ir iedalīta galvenajos pasākumos, kas kalpo kā piemēri saistītās politikas un stratēģiju efektīvai īstenošanai. Tie attiecas uz finansējuma, vadības, spēju veidošanas un kvalitātes nodrošināšanas jautājumiem, kas ļauj ieinteresētajām personām īstenot attiecīgo politiku un stratēģijas.

Katru politikas prioritāti un stratēģiju veido vairāki galvenie pasākumi, kas cits citu papildina, apsverot šādus aspektus:

* Kas būtu jādara
* Kā tas būtu jādara
* Kā pārbaudīt efektivitāti

Rīka pašreizējo ietvaru veido:

* 6 pamatprincipi
* 17 politikas prioritātes un stratēģijas
* 51 galvenais pasākums

Kā redzams 1. attēlā, katrs pamatprincips ir saistīts ar vairākām politikas prioritātēm un stratēģijām, kā arī ar vairākiem galvenajiem pasākumiem, kas jāaplūko holistiski.

Shēma, kurā parādīts, kā katrs pamatprincips (1. līmenis) noved pie politikas prioritātēm un stratēģijām (2. līmenis), kas savukārt noved pie galvenajiem pasākumiem (3. līmenis).

**2. galvenais pasākums (kā) (veiktie un novērtētie pasākumi)**

**2. galvenais pasākums (kā) (veiktie un novērtētie pasākumi)**

**1. galvenais pasākums (kā) (veiktie un novērtētie pasākumi)**

**1. galvenais pasākums (kā) (veiktie un novērtētie pasākumi)**

**2. politikas prioritāte un stratēģija (kas)**

**1. politikas prioritāte un stratēģija (kas)**

**1. pamatprincips**

**(kāpēc)**

1. attēls. Saikne starp pamatprincipiem, politikas prioritātēm/stratēģijām un galvenajiem pasākumiem

3. pielikums. Pašnovērtēšanas rīka apstiprināšana valsts līmenī

Pašnovērtēšanas rīks ir atklāta avota dokuments. Lietotāji var to tulkot un pielāgot savas valsts kontekstam.

Rīka pielāgošanas **pirmais solis** ir apstiprināšanas procesa īstenošana. Tas nozīmē attiecīgo galveno dalībnieku apzināšanu no dažādām ieinteresēto personu grupām, kas pārstāv dažādas perspektīvas.

Izvēlēto galveno dalībnieku vidū var būt:

* valsts, reģionālā un vietējā līmeņa lēmumu pieņēmēji no izglītības nozares vai saistītām nozarēm (t. i., veselības un labklājības iestādēm);
* skolu vadītāji un vadības komandas, kā arī praktiķi no vispārējās un speciālās izglītības nozarēm (ieskaitot atbalsta darbiniekus un speciālistus);
* ģimeņu, jaunatnes un kopienas atbalsta organizāciju pārstāvji, administratori, kā arī vēlētas amatpersonas, piemēram, skolas valdes locekļi, pilsētas domes locekļi un valsts iestāžu pārstāvji.

Iepriekš minētais saraksts ir **indikatīvs**, jo ieinteresēto personu grupas dažādās valstīs var atšķirties.

**Otrais solis** ir izvēlēto ieinteresēto personu uzaicināšana apstiprināt rīku. To var veikt, izmantojot seminārus, fokusa grupas un/vai individuālās/grupu intervijas, lai izpētītu rīka atbilstību no kultūras viedokļa un tā lietderību.

Apstiprināšanas procesa laikā dalībnieki var tikt aicināti atbildēt uz šādiem jautājumiem:

* Vai rīka mērķis un jēdzieni ir skaidri?
* Cik viegli tas ir lietojams?
* Cik nozīmīgs/būtisks tas ir jums?
* Cik lielā mērā tas varētu veicināt diskusijas par iekļaujošu izglītību?

Uz šiem jautājumiem sniegtās atbildes tiks izmantotas ar mērķi noteikt pielāgojumus, kas vajadzīgi, lai rīks būtu atbilstošs valsts kontekstam. Tas varētu ietvert:

* lēmuma pieņemšanu par visa rīka vai tā daļas (t. i., tās, kas vērsta uz noteiktiem pamatprincipiem un/vai konkrētiem jautājumiem) izmantošanu atbilstoši valsts prioritātēm;
* konkrētu atsauksmju sniegšanu par rīka elementiem (t. i., valodas un jēdzienu pārskatīšanu un pielāgošanu valsts kontekstam, pārfrāzēšanu, jautājumu pievienošanu/dzēšanu u. c.);
* lēmuma pieņemšanu par pašnovērtēšanas rīka izmantošanu valstī.

Atsauces

Centre for Applied Special Technology, bez datuma. *About Universal Design for Learning [Par universālo dizainu izglītībai]*. [www.cast.org/impact/universal-design-for-learning-udl](https://www.cast.org/impact/universal-design-for-learning-udl) (pēdējoreiz skatīts 2022. gada septembrī)

Eiropas Speciālās un iekļaujošās izglītības aģentūra, 2015. *Raising the Achievement of All Learners in Inclusive Education. Project Conceptual Framework and Terminology [Visu izglītojamo sasniegumu paaugstināšana iekļaujošā izglītībā. Projekta konceptuālais ietvars un terminoloģija]*. (V. Donnelly, P. Skoglund un H. Weber, red.). Odense, Dānija. [www.european-agency.org/sites/default/files/Raising Achievement Conceptual Framework.pdf](https://www.european-agency.org/sites/default/files/Raising%20Achievement%20Conceptual%20Framework.pdf) (pēdējoreiz skatīts 2022. gada septembrī)

Eiropas Speciālās un iekļaujošās izglītības aģentūra, 2018. *Analysis Framework for Mapping Inclusive Education Policies [Iekļaujošas izglītības politikas plānošanas analīzes ietvars]*. (V. Soriano, A. Watkins, M. Kyriazopoulou, V. Donnelly, A. Kefallinou, S. Ebersold un G. Squires, red.). Odense, Dānija.   
[www.european-agency.org/resources/publications/analysis-framework-mapping-inclusive-education-policies](http://www.european-agency.org/resources/publications/analysis-framework-mapping-inclusive-education-policies) (pēdējoreiz skatīts 2022. gada septembrī)

Eiropas Speciālās un iekļaujošās izglītības aģentūra, 2021. *Galvenie principi — Atbalsts iekļaujošas izglītības politikas izstrādei un īstenošanai.* (V. J. Donnelly un A. Watkins, red.). Odense, Dānija. [www.european-agency.org/resources/publications/key-principles-supporting-policy-development-implementation](http://www.european-agency.org/resources/publications/key-principles-supporting-policy-development-implementation) (pēdējoreiz skatīts 2022. gada septembrī)

Eiropas Speciālās un iekļaujošās izglītības aģentūra, 2022. *Changing Role of Specialist Provision in Supporting Inclusive Education: Final Synthesis Report [Speciālistu nodrošinājuma mainīgā loma iekļaujošas izglītības atbalstīšanā. Galīgais kopsavilkuma ziņojums]*. (A. Kefallinou, M. Kyriazopoulou, S. Ebersold, P. Skoglund, E. Rebollo Píriz un M. Lučić Wichmann, red.). Odense, Dānija

Eiropas Speciālās un iekļaujošās izglītības aģentūra, bez datuma. *Increasing Inclusive Capability [Iekļaušanas spējas palielināšana]*.   
[www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be](http://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be) (pēdējoreiz skatīts 2022. gada septembrī)

Great Schools Partnership, 2014. ‘Professional learning community’ [“Profesionālās mācīšanās kopiena”], *Glossary of Education Reform*.   
[www.edglossary.org/professional-learning-community](http://www.edglossary.org/professional-learning-community) (pēdējoreiz skatīts 2022. gada septembrī)

Oxford Learner’s Dictionaries. [www.oxfordlearnersdictionaries.com](https://www.oxfordlearnersdictionaries.com/) (pēdējoreiz skatīts 2022. gada septembrī)

UNESCO, 2020. *Global Education Monitoring Report 2020: Inclusion and education: All means all [Globālais izglītības monitorings, 2020. gada ziņojums. Iekļaušana un izglītība: visi — pilnīgi visi]*. Parīze: UNESCO. [en.unesco.org/gem-report/report/2020/inclusion](https://en.unesco.org/gem-report/report/2020/inclusion) (pēdējoreiz skatīts 2022. gada septembrī)